Fyrsta verkstovan við etikk- kveikjarum
Fyrsta verkstovan við etikk-kveikjarum saman við leiðarum, var fyrrapartin hin 13 november. Umleið 60 fólk luttóku úr øllum landinum og tað var so sera hugaligt at merkja, hvussu eldhugað og virkisfýsin hesi fólkini eru. 
Fyrst á skrá var frágreiðing um uppskotið og síðan hevði Marja Lund Gjógvará eina framløga um refleksjón. Hon tók støði í ástøði um “Tey Trý H´ini” , sum er ein eitt sindur simplari tilgongd, enn refleksjónsfaldarin hjá Sjúkrarøktaretiska Ráðnum, sum er meira umfatandi. Í eini skjótari vending, eru tey trý H´ini lættari at fara til. Skal mani dýpdina við etikkini, er Refleksónsfaldarin tó hin betri. Har afturat gjøgnumgekk Marja refleksjónsfrymilin hjá Graham Gibbs. 
Aftaná verkstovuna, gjørdi SER ein pilotfaldara út frá framløguni hjá Marju, sum etikk-kveikjararnir royna av til næstu verkstovu. Út frá innkomun viðmerkingum, kann faldarin tillagast, og at enda prentast professionelt, til allar sjúkrarøktarfrøðingar at brúka.
Síðan arbeiddu leiðararnir og Etikk-kveikjararnir hvør sær í bólkum. Leiðararnir arbeiddu við spurninginum “Hvussu kann SER best stuðla tær í arbeiðnum við at halda fast um skipaða refleksjón” meðan etikk-kveikjararnir fingu spurnignin “Hvussu dugna vit í SER teg best til uppgávuna?”  uppskotini vóru savnað á post-it seðlar og vit endaðu við at fara í dýpdina við nnøkur uppskot. Hesi uppskotini fer SER at brúka sum hugskotsbanka til framtíðar verkstovur. 
Næsta verkstovan verður hin 24 februar á Bátafelagnum á Bakka á Glyvrum. Til ta verkstovuna, hava vit fingið Anne Bendix Andersen, fyrrverandi forkvinna í danska SER, sum hevur skrivað tann kapittulin, sum snýr seg um etiska refleksjón, í bókini, “Etik i sygeplejen -Grundbog I teori og praksis” (FADL´s Forlag). Ein bók, vit vilja viðmæla øllum deildum og eidnum at eiga minst eitt eintak av. 

